eo nl eo en eo nl es eu eo it eo eo eo eo eo eo eo eo eo eo eo eo eo eo en eo eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo eo eo de ar en ru sv bg ca id hbs_lat es da de el en es et eu fa fr he hbs_lat hu hy it ka kk ko cs lt lv en ml nl nb nb pl pt ro ru en hbs_lat sk sl hbs_lat sv hu en tr fy vi zh eo eo eo eo eo eo eo eo eo
El Vikipedio, la libera enciklopedio
Jump to navigation Jump to search
Rila (bulgare Pилa [rila], greke Pίλa [ríla]) estas altmontaro en sudokcidenta Bulgario. Ĝi situas en la provincoj Blagoevgrado, Kjustendil kaj Sofio norde de la montaro Pirin kaj oriente de la slava Respubliko Makedonio. Internacie aparte konatas la samnoma Rila-monaĥejo en la montaro, kiu listiĝis kiel monda kultura heredaĵo de Unesko.
La plej alta punkto de la montaro estas la monto Musala, kies pinto situas 2925 metrojn super la marnivelo. Rila estas la plej alta montaro sur la balkana duoninsulo.
La pejzaĝon karakterizas montopintoj preskaŭ ĉiam kovrataj per neĝo, krutaj rokaj deklivoj, profundaj kanjonoj kaj preskaŭglacie malvarmaj montaraj lagoj. En la montaro ekzistas granda nombro de mineralakvaj fontoj. La plej varma fonto (102 °C) situas en Sapareva Banja. Kadrigite de arbarokovrataj montaj deklivoj situas la Rila-monaĥejo, kaj la proksima ensemblo de "sep lagoj de Rila".
La regiono riĉas je sovaĝaj bestoj. Troveblas inter alie ursoj, aproj, linkoj, kaproj, cervoj, falkoj kaj agloj.
Sume en la montaro situas pli ol 160 lagoj, la plej multaj el ili en alteco de inter 2100 kaj 2500 metroj. La plej alta lago situas 2709 metrojn super la marnivelo piede de la monto Musala. La montaro Rila estas la fontejo de la riveroj Marica, Iskar kaj Mesta.
rigardo al la Rila-monaĥejo de la monto Goljam Mramorec (2602 m)
rigardo al la urbo Kostenec piede de la montaro
la sep lagoj en la okcidenta parto de la montaro
en tiu ĉi valo fontas la rivero Marica
la vojo al la Rila-monaĥejo
turisto survoje al la monto Musala
la monto Maljovica – populara inter bulgaraj montgrimpantoj
Kategorio Rila en la Vikimedia Komunejo (Multrimedaj datumoj)
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 21:34, 3 jun. 2016.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco